Cuneiform Tablet BIN 4 50 (NBC 1657)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-zu-a ma-sà a-šu-mì a-bi-a a-šùr-ma-lik a-mur-a-šùr šu-a-nim a-šur-i-mì-tí ù a-mur-IŠTAR qí-bi-ma um-ma il₅-mì-tí-ma 4.16666 GÍN KÙ.AN SIG₅ DIRI ku-nu-ki-a a-mur-a-šur šu-a-nim a-šur-i-mì-tí ù a-mur-IŠTAR na-áš-ú-ni-ku-nu-tí a-ḫu-ú-a a-tù-nu a-ma-kam KÙ.AN a-na ší-mì-im dí-na-ma a-ṣé-er 0.5 ma-na KÙ.BABBAR ša i-dí-a-bi₄-im ša a-mur-a-šur a-ṣé-er ni-ší-ni na-áš-ú ù a-tù-nu i-na ší-im KÙ.AN 0.5 ma-na KÙ.BABBAR ku-un-kà-ma a-na a-mur-a-šur dí-na-ma a-ṣé-er ni-ší-ni lu-bi-il₅ a-na ší-tí KÙ.BABBAR ší-im a-mu-tim a ma-lá KÙ.BABBAR i-za-ku-ú a ma-lá na-áš-pé-ra-tí-a pì-ri-kà-ni ša-a-ma-ma ku-nu-ki-ku-nu a-na a-mur-IŠTAR ù šu-a-nim dí-na-ma lu-ub-lu-nim-ma a-na-kam pì-ri-kà-ni a-na KÙ.BABBAR li-tù-ra-ma KÙ.BABBAR-pì a-na-ku lá-al-qé né-ma-lam a-na a-mur-IŠTAR ù šu-a-nim li-il₅-qé-ú ma-lá a-mu-tám i-na-dí-nu i-na na-áš-pè-er-tí-ku-nu lu-up-tá-nim